En studie gjort over perioden 1.–30. mars 2007, viste at systemet gjorde øya 100 % selvforsynt med strøm omtrent 65 % av tiden, mens studier over lengre tid viste at selvforsyning ble oppnådd rundt 50 % av tiden. Resten av tiden måtte strøm trekkes fra sjøkabelen til land. I mars 2007 produserte vindturbinene i snitt 53 kW. Systemeffektiviteten for hydrogenproduksjon lå på 53 %. Selve elektrolysøren hadde en effektivitet på 73 %, men i tillegg kom tap fra transformator, hydrogenkompressor og annet (vannpumper, tørking, avoksidering, kjøling, etc.). Effektiviteten på hydrogenforbrenning lå på 17–18 %, noe som kunne vært kraftig forbedret med en god brenselcelle.